title: KALIT SOʻZLAR - 9-sinf Informatika va axborot texnologiyalari
text: |
  9-sinf Informatika va axborot texnologiyalari Pdf ko'rish
  |
  bet | 143/382 | Sana | 22.11.2023 | Hajmi | 132,8 Mb. | | #103163 |
  Bog'liq IAT 9-sinf Talabalar-uchun-darslikKALIT SOʻZLAR
  GIS: Yer yuzasiga oid maʼlumotlarni toʻplash, saqlash,
  tekshirish va xarita sifatida koʻrsatish uchun geografik axborot
  tizimlari.
  Shu tarzda GIS sizga xaritalar yaratish va maʼlumotlarni
  birlashtirish imkoniyatini taqdim qiladi (6.22-rasm). U
  ssenariylarni tasavvur qilish hamda ifloslanish kabi koʻplab
  muammolarga samarali yechim ishlab chiqish yoki jamiyat
  ehtiyojlari va resurslarni baholashda ishlatiladi.
  6.22-rasm. GIS yordamida xarita yaratish uchun foydalanish
  mumkin boʻlgan axborot qatlamlari.
  Media kommunikatsiya tizimlari
  Bu atama tez-tez “ommaviy axborot vositalari” yoki “yangilik
  axborot vositalari” oʻrniga ishlatiladi. Bu matbuot, fotosurat,
  reklama, kino, radioeshittirish va/yoki nashr qilish kabi
  ixtisoslashgan kommunikatsiya kompaniyalari tomonidan
  maʼlumotlarni saqlash va uzatish uchun foydalanilishi mumkin
  boʻlgan vositalar bilan bogʻliq.
  Shu tarzda kommunikatsiya vositalari elektron,
  telekonferensiya, internet forumlari va boshqalar orqali koʻp
  sonli kishilar oʻrtasida, uzoq masofalar boʻylab aloqa va
  maʼlumotlar almashinuvini osonlashtiradi. Bu “koʻpchilikdan
  koʻpchilikka” aloqasidir; u “bir kishidan koʻpchilikka” aloqasi
  boʻlgan televizor, radio yoki jurnallar kabi anʼanaviy ommaviy
  axborot vositalari kanallaridan farq qiladi.
  Internet va mobil aloqadan, shuningdek, ijtimoiy dasturiy
  vositalardan dunyo miqyosida foydalanish, kommunikatsiya
  tizimlarini mahalliy va global miqyosda bogʻlangan interaktiv
  tarmoqlarga oʻzgartirdi. Nafaqat ijtimoiy tarmoq saytlari,
  balki SMS, bloglar, podkastlar va vikilar kabi ommaviy axborot
  vositalari ham xabarlarni koʻpchilikdan koʻpchilikka uzatish
  imkonini beradi. Ular butun dunyodagi kishilar oʻrtasidagi
  aloqa uchun muqobil vositalarni taqdim etdi va ularning
  jurnalistika sohasida ishtirok etishiga imkon berdi.
  Bu kabi kommunikatsiya tizimlari butun dunyodagi hayotni
  oʻzgartirishi va baʼzida shakllantirishi mumkin.
  |
  | |